Абапіраючыся на вышэй згаданае сьцьверджаньне, як падсумаваньне, можна паставіць пытаньне: чаму паводле евангеліста Яна варта верыць у Хрыста? Вядома, у такім кароткім разважаньні на тэму веры ў Евангельлі сьв. Яна немажліва зрабіць абсалютна поўнае і падрабязнае дасьледаваньне па гэтай тэме. Чытач газеты “Царква” пры дапамозе сімфоніі і Сьвятога Пісаньня можа самастойна разгледзець усе месцы ў Евангельлі, дзе размова ідзе пра веру, і пабачыць усё багацьце кантэкстаў, у якіх выступаюць дзеясловы, што акрэсьліваюць працэс кшталтаваньня веры сярод вучняў Хрыста. Затое на падставе чытаньня ўзгаданых у гэтым артыкуле фрагментаў з Евангельля ад Яна, якія ў вялікай ступені адлюстроўваюць галоўны кірунак думкі евангеліста, можна сказаць, што вера – гэта тая рэчаіснасьць, якая можа цалкам зьмяніць жыцьцё кожнага чалавека. Ёсьць яна той сілай, што вядзе да супакою, радасьці і шчасьця кожнага чалавека, які верыць у Ісуса Хрыста. Яна вядзе ня толькі да жыцьця вечнага й вечнага шчасьця ў будучыні, але ўжо цяпер дае ўпэўненасьць, што нашыя намаганьні на нашай дарозе веры ня ёсьць дарэмнымі, што з намі крочыць таксама Ісус Хрыстос. І ўласна з Ім, Ісусам, мы, злучаныя любоўю і надзеяй на канчатковае паяднаньне з Ім.